Diari Oficial de la Generalitat Valenciana


Sumari del DOGV 9009, del 01-02-2021 (2021/834)

CORRECCIÓ d'errades de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2021 les subvenciones destinades a la contractació de persones desocupades d'almenys trenta anys, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9009

Data del DOGV
:   01-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/834


Data del document
:   28-01-2021

Organisme emissor
:   Labora, Servici Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2021 les subvenciones destinades a la contractació de persones desocupades d'almenys trenta anys, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
 [2021/834]  
  
S'ha advertit una errada en la publicació de la disposició esmentada (DOGV 8999; 18.01.2021), que s'esmena tot seguit:  
  
On diu:  
«Les persones treballadores podran ser substituïdes en cas de resolució del contracte de treball abans que finalitze el projecte per causes justificades o de la seua suspensió a causa de situacions d'incapacitat temporal, maternitat, paternitat o altres situacions amb obligació legal de reserva del lloc. Les substitucions es realitzaran segons el seu ordre de puntuació per altres persones candidates que figuren inscrites com a desocupades demandants d'ocupació. Si cap de les persones candidates en situació de reserva reuneix els requisits per a ser contractada, s'iniciarà un nou procés de selecció segons el que es preveu en aquest article.»  
  
  
Ha de dir:  
«Les persones treballadores podran ser substituïdes en cas de resolució del contracte de treball abans que finalitze el projecte per les causes recollides en l'article 5.6 de l'Ordre 8/2016, en la redacció donada per l'Ordre 10/2017, o de la suspensió a causa de situacions d'incapacitat temporal, maternitat, paternitat o altres situacions amb obligació legal de reserva del lloc. Les substitucions es realitzaran segons l'ordre de puntuació per altres persones candidates que figuren inscrites com a desocupades demandants d'ocupació. Si cap de les persones candidates en situació de reserva reuneix els requisits per a ser contractada, s'iniciarà un nou procés de selecció segons el que es preveu en aquest article.»  
  
  
València, 28 de gener de 2021.- El director general de LABORA Servei d'Ocupació i Formació: Enric Nomdedéu i Biosca.